section_heading: Povijest
paragraph_text: Samostan nosi počasni naslov Malog panteona hrvatskog naroda, jer su u njemu pokopani znameniti velikani poput Tome Arhiđakona (1200. – 1268.), autora kronike Historia Salonitana, Marka Marulića (1450. – 1534.), oca hrvatske književnosti, Ivana Lukačića (1585. – 1648.), oca hrvatske barokne glazbe i autora zbirke Sacrae cantiones (1620.), Jeronima Kavanjina (1643. – 1714.), pjesnika te grob hrvatskog političara i načelnika Splita, dr. Ante Trumbića (1864. – 1938.).